Britomartis
Britomartis var på oldtidens Kreta en frugtbarhedsgudinde af samme type som grækernes Artemis. I myten efterstræbes hun af kong Minos, men kaster sig i havet fra en klippe og flygter til Ægina, hvis hovedgudinde Afaia i en version af myten synes identisk med Britomartis. Myten om springet afspejler muligvis et renselsesritual, der går tilbage til minoisk tid, dvs. til før 1000 f.v.t.